APROBACIÓN DA MODIFICACIÓN DA ORDENANZA XERAL DE RECADACIÓN
ADMINISTRACIÓN LOCAL — Municipal — Ribadumia (Ordenanzas e Regulamentos, 03/02/2020)

Resultando aprobada definitivamente a “Modificación da Ordenanza xeral de recadación”, aprobada polo Pleno Municipal en sesión ordinaria con data 7 de novembro de 2019, ao non terse presentado ningunha reclamación durante o prazo de exposición pública (BOP nº 225 de 22 de novembro de 2019), faise público o texto íntegro da mesma que, coas modificacións incorporadas, é do teor literal seguinte: 1.—A presente ordenanza dítase, de conformidade co disposto no artigo 106.2 da Lei 7/195, do 2 de abril, reguladora das bases de réxime local, en desenvolvemento do que establece o Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas locais, da Lei 58/2003, do 17 de decembro, xeral tributaria e as demais normas concordantes.2.—Contén as normas aplicables ao exercicio das competencias do Concello de Ribadumia sobre recadación, en canto este exerza directamente esta función.3.—En todo o non expresamente regulado nesta ordenanza, rexerá o que establecen as normas recollidas no parágrafo 1 do presente artigo e no artigo 3. Esta ordenanza aplicarase en todo o termo municipal de Ribadumia, desde a súa entrada en vigor ata a súa derrogación ou modificación. Así mesmo, queda sometida ás súas normas a xestión recadatoria de créditos e dereitos de titularidade municipal derivados da prestación de servizos fóra do termo municipal e aqueles que se xeren como consecuencia da prestación de servizos en réxime de mancomunidade, sempre que, segundo os estatutos correspondentes, lle corresponda percibir o seu importe ao Concello de Ribadumia. A xestión recadatoria municipal rexerase: a) Pola Lei xeral tributaria e as súas normas de desenvolvemento, incluídos o Regulamento xeral de recadación, aprobado polo RD 939/2005 e o Regulamento de desenvolvemento da Lei 58/2003, sobre revisión en vía administrativa, aprobado polo RD 520/2005, do 13 de maio. b) Polo Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. c) Pola Lei 47/2003, do 26 de novembro, xeral orzamentaria. d) Polos tratados, acordos, convenios e demais normas internacionais ou emanadas de entidades supranacionais, aplicables á dita xestión. e) Pola Lei 5/1997, do 22 de xullo, de Administración Local de Galicia e demais leis da Comunidade Autónoma de Galicia, no marco e de conformidade coa lexislación á que se refiren os apartados anteriores. f) Pola presente ordenanza e as súas normas de desenvolvemento. g) Polas ordenanzas reguladoras dos tributos e demais recursos obxecto da xestión recadatoria.1.—A xestión recadatoria consiste no exercicio da función administrativa conducente ao cobro dos créditos tributarios e demais recursos de natureza pública de titularidade do concello.2.—O procedemento recadatorio será exclusivamente administrativo e constará de dous períodos, voluntario e executivo.3.—No período voluntario, os obrigados ao pago farán efectivas as súas débedas dentro dos prazos sinalados no 7 desta ordenanza.4.—En período executivo, a recadación efectuarase coercitivamente, por vía de prema sobre o patrimonio do obrigado que non cumprise a obriga ao seu cargo en período voluntario.1.—Pode efectuar o pago, en período voluntario ou período executivo, calquera persoa, teña ou non interese no cumprimento da obriga, xa o coñeza e o aprobe, xa o ignore o obrigado ao pago. O terceiro que pague a débeda non estará lexitimado para exercitar, no concello, os dereitos que lle corresponden ao obrigado ao pago.2.—O pagamento de débedas poderá realizarse nas entidades colaboradoras autorizadas para recibir o pago, directamente ou por vía telemática.3.—Os pagos realizados a órganos non competentes para recibilos ou a persoas non autorizadas para iso non liberarán o debedor da súa obriga de pago, sen prexuízo das responsabilidades de toda orde en que incorra o preceptor que admita indebidamente o pago. O pagamento das débedas e sancións tributarias poderase realizar por algún dos seguintes medios, cos requisitos e condicións que, para cada un deles, se establecen na normativa legalmente aplicable e seguindo os procedementos dispoñibles en cada caso: a) En efectivo, sempre en diñeiro de curso legal, por ventanilla nas oficinas das entidades colaboradoras autorizadas. b) Tarxeta de crédito e débito a través das pasarelas electrónicas das entidades colaboradoras autorizadas. Será admisible o pago mediante de tarxetas de crédito e débito sempre que a tarxeta que se vaia utilizar se encontre incluída entre as que, para tal fin, sexan admitidas en cada momento polas citadas entidades. O límite dos pagos que se vaian realizar virá determinado polo asignado pola entidade emisora individualmente a cada tarxeta e que, en ningún caso, poderá superar a cantidade que se estableza na orde do/a ministro/a competente na materia, correspondente por cada documento de ingreso. Non se poderá simultanear para un mesmo documento de ingreso con calquera outro dos medios de pago admitidos. c) Domiciliación bancaria, que deberá axustarse ós seguintes requisitos: 1.—Que a persoa obrigada ao pagamento sexa titular da conta en que domicilie o pago; así mesmo, o pagamento poderase domiciliar nunha conta que non sexa de titularidade do obrigado, sempre que o titular da dita conta autorice a domiciliación.2.—Que o obrigado ao pagamento asine a orde de domiciliación no Servizo de Recadación municipal, segundo os procedementos que se establezan en cada caso. d) Será admisible o pagamento por transferencia bancaria naqueles casos en que así se estableza expresamente nunha norma tributaria. e) Calquera outros que autorice o ministerio con competencias na materia.1.—As débedas tributarias resultantes dunha autoliquidación deberanse pagar nos prazos que estableza na normativa de cada tributo. As débedas tributarias procedentes de liquidacións directas, de notificación individual, deberanse pagar dentro do prazo regulado no art.62 da Lei 58/2003 xeral tributaria, salvo que o concello, no exercicio das súas competencias, estableza outro distinto.2.—O pago en período voluntario das débedas de notificación colectiva e periódica efectuarase nos prazos específicos establecidos nas súas normas ou segundo o calendario fiscal que estea vixente en cada momento.3.—Unha vez iniciado o período executivo e notificada a providencia de prema, o pago da débeda tributaria deberase efectuar nos prazos que sinale a normativa legalmente aplicable en cada caso e/ou os convenios que no seu momento poida asinar o concello para este fin.1.—O Plan de pago personalizado é unha modalidade de pago a través da cal se poderán facer efectivas, anticipada e fraccionadamente, determinadas débedas tributarias de vencemento periódico incluídas nun plan de pago, domiciliándoas nunha entidade financeira. De acordo co establecido no art.10 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e o art.161.2 da Lei xeral tributaria, no se esixirán xuros de mora nin, no seu caso, se iniciará o período executivo, nos adiamentos ou fraccionamentos derivados do acollemento ao Plan de pago personalizado, salvo que se produza o impago recollido no apartado 10 do presente artigo.2.—Os requisitos para acollerse a este sistema serán: a) Que se domicilien os pagos fraccionados nunha entidade financeira. b) Estar ao corrente no pagamento de débedas tributarias e demais de dereito público co Concello de Ribadumia. c) Que se formule a solicitude oportuna, no impreso oficial e a través dos medios que se establezan para estes efectos, antes do 31 de xaneiro de cada exercicio. En todo caso, as solicitudes presentadas despois do 31 de xaneiro do ano en curso, producirán efecto a partir do exercicio seguinte. d) Que a solicitude a realice o titular da conta en que se domicilie o pago.3.—Os tributos que se poden acoller ao Plan de pago personalizado serán aqueles impostos e taxas municipais de vencemento periódico e notificación colectiva que estean vixentes en cada momento, excepto a taxa municipal de augas. Os contribuíntes que soliciten acollerse ao Plan de pago personalizado deben especificar, na súa solicitude, cales son os tributos municipais que queren incluír no mesmo.4.—Determinación do importe para a súa distribución en prazos ou fraccións: a) O importe total das débedas acollidas ao Plan de pago personalizado que se terá en conta para realizar as operacións conducentes á distribución dos importes parciais que se cobrarán anticipadamente en cada prazo ou fracción será, con carácter xeral, o 95% da suma dos importes das liquidacións do exercicio anterior. b) Cada ano actualizaranse os importes das cotas en función dos datos tributarios do exercicio inmediato anterior.5.—Modalidades do Plan de pago personalizado: As cantidades que a persoa solicitante se comprometa a anticipar polas débedas tributarias incluídas no Plan de pago personalizado distribuiranse en dúas, tres, catro, cinco ou seis cotas, a elección do solicitante. Os pagamentos terán o carácter de pago a conta e faranse efectivos nas datas que figuran no seguinte cadro: En todo caso, o día 1 de outubro ou o inmediato hábil posterior, pasarase ao cobro a cantidade resultante da diferenza entre o importe das liquidacións acollidas ao Plan de pago personalizado correspondentes ao exercicio vixente e as cantidades entregadas a conta.6.—Modificacións a instancia do interesado: a) O interesado no Plan de pago personalizado, mediante petición expresa, poderá solicitar a modificación do Plan en vigor, tanto no relativo á conta na que estea domiciliado o pago como na modalidade de cotas, de acordo co disposto nas letras seguintes. b) As solicitudes de modificación poderanse presentar en calquera momento, mediante impreso oficial e a través dos medios que se establezan para estes efectos, e producirán efecto no período impositivo seguinte ao da solicitude. Solo, as solicitudes de modificación que se presenten entre o 1 e o 31 de xaneiro de cada exercicio, producirán efectos no mesmo exercicio en que se solicite.7.—Modificacións de oficio. Cando se produza a baixa dalgunha inscrición da matrícula, por troco de titularidade ou por outras causas, que impliquen a baixa de oficio, quedará automáticamente excluída do Plan de pago personalizado, recalculándose o importe das cotas que resten por pagar conforme ao previsto no apartado 8 seguinte.8.—Control de excesos. Nos supostos de modificación á baixa das débedas asociadas a un Plan de pago personalizado, para evitar que o importe dos pagos fraccionados supere o importe das liquidacións definitivas acollidas ao Plan de pago e, polo tanto, as correspondentes devolucións, procederase ao recálculo do importe das cotas que resten por pagar. O mesmo recálculo terá lugar á alza, no seu caso, cando por unha nova modificación ou polo impago dalgún prazo, desaparecese a previsión de exceso.9.—Baixa e prórroga do Plan de pago personalizado: A baixa no Plan de pago personalizado producirase por instancia da persoa solicitante (ou persoa que a represente legalmente) e só se poderá facer efectiva unha vez que se realice o último pagamento do Plan de pago personalizado do exercicio fiscal vixente. A falta de solicitude expresa de baixa antes do 31 de xaneiro do ano fiscal vixente, entenderase automaticamente prorrogada a solicitude de pago personalizado, establecéndose as novas cotas correspondentes ó ano en vigor segundo o establecido no apartado 4. a) deste mesmo artigo.10.—Impago. Se por causas imputables ao interesado non se fixese efectivo ao seu vencemento o importe dalgunha cota, devirá inaplicable automaticamente este sistema especial de pago. Neste caso, comunicarase ó interesado e, de persistir o impago das cotas restantes, iniciarase o período executivo polo importe que reste. Se este impago se producise xa na primeira cota, anularase o Plan de pago personalizado e, logo da pertinente comunicación, procederase a emitir os recibos correspondentes nos prazos ordinarios de pago sen ningún tipo de recargo.1.—O pago das débedas tributarias e demais de dereito público poderá adiarse ou fraccionarse nos casos e na forma que se determina na presente ordenanza, ademais de calquera outra recoñecida pola lexislación vixente de obrigado cumprimento.2.—Os adiamentos e fraccionamentos concederaos a Administración municipal tras petición das persoas ou entidades obrigadas ao pagamento, de conformidade coas regras dos apartados seguintes.3.—Non serán susceptibles de adiamento ou fraccionamento de pago as seguintes débedas: a) As de vencemento periódico e notificación colectiva que se achen en período voluntario de pago que estean incluídas nun Plan de pago personalizado conforme ao previsto no art.8 desta ordenanza. b) As correspondentes a sancións que se achen en período voluntario de pago. No caso de que se presenten solicitudes respecto diso, entenderanse automaticamente denegadas, sen prexuízo da oportuna notificación da resolución. c) Fóra dos supostos anteriores, as que se achen en período voluntario de pago cuxo importe acumulado sexa inferior a 100,00€. d) As que se atopen en período executivo.4.—Débedas adiables: a) Fóra dos supostos indicados no punto anterior, poderá adiarse o pago de débeda en período voluntario tras petición das persoas ou entidades interesadas, cando a súa situación económico-financeira lles impida, transitoriamente, efectuar o pago dos seus débitos. b) O Servizo de Recadación poderá dispor o necesario para que as solicitudes se formulen en documento específico, no que se indiquen os criterios de concesión e denegación de adiamentos e fraccionamentos, así como a necesidade de fundamentar as dificultades económico-financeiras e/ou de achegar algún tipo de garantía ou, no seu caso, a dispensa deste deber. c) Os criterios xerais para a concesión de adiamentos/fraccionamentos son: 1.—Que a solicitude a realice, no prazo que se sinale para o efecto, o titular da conta en que se domicilie o pago.2.—Necesariamente, os pagos realizaranse mediante domiciliación bancaria nas datas que se sinalen para o efecto, para o cal, xunto coa solicitude de adiamento/fraccionamento, se deberá achegar certificado ou documento co número de conta para a domiciliación.3.—O importe resultante dun aprazamento ou fraccionamento será a suma dos conceptos seguintes: a) A cota liquidada. b) Os intereses de demora, aplicados sobre a cota liquidada. c) A recarga do período executivo que correspondese aplicar no momento da solicitude do aprazamento.4.—Cando se conceda o aprazamento ou fraccionamento de pagamento solicitado con anterioridade ó acto de ditar a providencia de prema, non se ditará dita providencia mentres o debedor cumpra con regularidade as súas obrigacións. A recarga executiva esixible será do 5 %. 5.—Cando o aprazamento ou fraccionamento de pagamento concedido fose solicitado despois de recibir a notificación da providencia de prema e antes do transcurso dos prazos fixados no art.62.5 LXT, esixirase a recarga de prema reducida do 10 %. 6.—Os adiamentos/fraccionamentos poderán solicitarse tendo en conta os seguintes períodos: 7.—No caso do IBI establécese un sistema especial de pagamento, distribuíndo o importe total (non inferior a 50 euros) en dous prazos que serán aboados, en todo caso, antes do remate do período voluntario de pagamento. O primeiro recibo, equivalente ó 50% do importe total, será liquidado e domiciliado antes do día 15 do mes inmediatamente anterior ó remate do período voluntario de pagamento. En caso de que, por causas imputables ó interesado, non se fixese efectivo este primeiro prazo ó seu vencemento será automaticamente anulado este sistema especial de pagamento. Neste caso, o importe total do imposto poderá aboarse sen recarga ningunha no período voluntario de pagamento establecido para o padrón do IBI. O segundo recibo será liquidado e domiciliado antes do día 15 do mes correspondente ó remate do período voluntario de pagamento. En caso de que, por causas imputables ó interesado, non se fixese efectivo este segundo prazo ó seu vencemento, iniciarase o período executivo pola cantidade pendente de ingreso. Este sistema especial de pagamento aplicarase por solicitude do interesado, entendéndose automaticamente concedido desde o mesmo día da súa presentación. A solicitude deberá presentarse con anterioridade ó día 1 do mes inmediatamente anterior ó remate do período voluntario de pagamento. d) Excepcionalmente, cando as persoas solicitantes sexan desempregados sen prestación económica, beneficiarias de pensións non contributivas ou contributivas ou de viuvedade por debaixo do SMI, axudas de emerxencia social, de Risga ou calquera outra similar, poderán ampliarse, previo informe favorable dos Servizos Sociais, os prazos anteriores para o adiamento/fraccionamento ata un 50%, sempre que se cumpran os criterios sinalados nos puntos 2 e 3 do aparatado d) anterior e que os recibos resultantes non sexan inferiores a 50€. e) Salvo circunstancias excepcionais apreciadas polo órgano que resolva, denegaranse as seguintes solicitudes: 1.—As de reconsideración de adiamentos e fraccionamentos resoltos segundo os presentes criterios e que non estean debidamente fundamentadas, tendo como única finalidade demorar o cumprimento da obrigación de pago.2.—As presentadas por contribuíntes que incumprisen adiamentos ou fraccionamentos previamente concedidos, por causas que lles sexan imputables ou por non formalizar, de ser o caso, as garantías.3.—As que correspondan a persoas ou entidades que manteñan algunha débeda co Concello.4.—As débedas por sancións de tráfico en período de pagamento coa redución do 50% segundo o artigo 80 do R. d. l.339/1990 de 2 de marzo.1.—As cantidades correspondentes a recibos non pagados no prazo establecido como período voluntario, así como as correspondentes a recibos que se adíen ou fraccionen máis alá do mesmo período voluntario devengarán os xuros de mora regulados na normativa tributaria ou orzamentaria legalmente vixente en cada caso.2.—Os xuros calcularanse sobre a débeda adiada polo tempo comprendido entre o vencemento do período voluntario de pago e o vencemento do prazo concedido. Se o adiamento foi solicitado en período executivo, a base para o cálculo dos xuros non incluirá a recarga do período executivo que corresponda. Os xuros devengados ingresaranse xunto coa débeda adiada.3.—Cando o aprazamento ou fraccionamento de pagamento se estenda a diversos exercicios, os intereses calcularanse segundo o tipo de interese de demora aprobado nas leis de orzamentos xerais do Estado para cada exercicio.4.—No caso de fraccionamentos, calcularanse xuros de mora por cada fracción de débeda, computándose o tempo desde o vencemento do período voluntario ata o vencemento do prazo de ingreso concedido para cada fracción. Se o fraccionamento foi solicitado en período executivo, a base para o cálculo dos xuros non incluirá a recarga do período executivo que corresponda. Os xuros devengados por cada fracción ingresaranse xunto coa fracción no prazo de ingreso desta.5.—Os xuros demora non se aplicarán nos supostos incluídos no apartado 4. d) do artigo 9. Ribadumia, 15 de xaneiro de 2020 Asdo. David José Castro Mougán Alcalde – Presidente do Concello de Ribadumia